***Obrazloženje ostvarenja prihoda i primitaka, rashoda i izdataka***

***O prihodima i primicima***

 **Prihodi** **(razredi 6 i 7)** Proračuna Grada Korčule (dalje u tekstu: Proračun) ostvareni u 2023. godini iznose ukupno **5.438.107 EUR** ili 11% (ili 656.273 EUR) manje nego u 2022. godini. Ostvareni prihodi veći su za 7% manji od planiranih. Ukoliko iz razmatranja izuzmemo ukupne prihode Proračunskih korisnika (Ustanove) koji iznose 327.308 EUR, ostvareni su prihodi Proračuna od **5.110.799 EUR** i manji su za 8% od planiranih, a 12% manji nego prethodne godine, odnosno 724.599 EUR. Ukoliko izuzmemo još i ostvarene pomoći (skupina 63) u iznosu od 348.056 EUR, prihodi su ostvareni 9% manje od planiranih ili **4.762.743 EUR**, dok su u 2022. iznosili **4.697.147 EUR**, odnosno veći u razmatranom periodu za 65.596 EUR.

**Prihodi ustanova, Proračunskih korisnika su ostvareni kako slijedi:**

|  |  |  |  |  |  |
| --- | --- | --- | --- | --- | --- |
| ***KORISNIK PRORAČUNA*** | ***UKUPNO*** | ***VLASTITI I OSTALI PRIHODI*** | ***IZ PRORAČUNA*** | ***PRENESENI VIŠAK/MANJAK*** | ***VIŠAK/MANJAK*** |
|  |
|   | ostvarenje | plan  | ostvarenje | ostvarenje |   | ostvarenje |  |
|   | 1(2+3+4) |   | 2 | 3 | 4 | 6 |  |
| Gradski muzej Korčula | 192.445,80 | 45.684,86 | 46.002,68 | 145.156,19 | 1.286,93 | 7.833,87 |  |
| Gradska knjižnica Ivan Vidali | 159.041,68 | 30.346,17 | 30.768,77 | 128.011,31 | 261,60 | -4.797,25 |  |
| Dječji vrtić Korčula | 747.306,06 | 161.873,65 | 172.531,24 | 581.759,08 | -6.984,26 | -13.855,09 |  |
| Centar za kulturu Korčula | 203.857,46 | 36.940,00 | 42.124,29 | 167.873,08 | -6.139,91 | -6.957,27 |  |
| Ustanova Športski objekti  | 501.423,24 | 34.700,00 | 35.881,19 | 378.696,15 | 86.845,90 | 58.696,87 |  |
| **Ukupno** | **1.804.074,24** | **309.544,68** | **327.308,17** | **1.401.495,81** | **75.270,26** | **40.927,13** |  |

 **Prihodi poslovanja (razred 6)** iznose **5.433.260 EUR**, 13.968 EUR manje nego prethodne godine.

Smanjenje prihoda poslovanja Grada značajnije je na podskupini prihoda od pomoći, zatim podskupini prihoda od prodaje neproizvedene dugotrajne imovine, dok je povećanje evidentno gotovo po svim stavkama Proračuna, kao posljedica smanjenja utjecaja epidemije koronavirusa na gospodarsko kretanje, te veće uprihođenje radi bolje gospodarske aktivnosti. Izvršenje ovih prihoda za 7% manje je od plana

 **Prihodi od poreza** **(skupina 61)** su ostvareni u iznosu od **3.222.058 EUR** ili 760.177 EUR (31%) više od ostvarenog prethodne godine, a 1% manje u odnosu na planirane. Značajno povećanje u podskupini je prihoda od poreza i prireza na dohodak koji iznose 2.524.693 i za 759.171 su veći (43%) nego prethodne godine. Porez na promet nekretnina (od prodaje) u ovom je razdoblju manji za 76.844 ili 19% u odnosu na prethodnu godinu, a ostvaren je u iznosu 336.193. Prihodi od ostalih gradskih poreza (porez na kuće za odmor, porez na potrošnju, porez na tvrtku-ukinut) su za 27% veći u odnosu na prethodnu godinu (ili 77.850) i iznose 361.172.

**Pomoći (skupina 63)** su ostvarene u iznosu od **348.056 EUR** i manje su od prethodne godine za iznos 790.195 EUR ili 69% i 9% veće u odnosu na planirane, a odnose se na:

* kapitalnu pomoć iz državnog proračuna temeljem prijenosa EU sredstava u iznosu od 34.873 za interpretacijski centar Marko Polo, prema odobrenim zahtjevima za nadoknadom sredstava (ZNS)-konačni izvještaj,
* kapitalne pomoći Ministarstva regionalnog razvoja i fondova EU u iznosu od 124.549: za uređenje Marmontova puta 43.799, za uređenje javne površine Puntin 54.500, te za uređenje klesarske radionice na Vrniku 26.250,
* kapitalnu pomoć od Fonda za zaštitu okoliša i energetsku učinkovitost u iznosu od 7.008, za senzor mjerenja kvalitete zraka,
* kapitalnu pomoć od institucija i tijela EU Energy Cities u iznosu 18.000 za energetsku obnovu poslovnih zgrada,
* kapitalne pomoći iz općinskih proračuna u iznosu od 9.417 za Projekt razvoja širokopojasnog pristupa u područjima u kojima ne postoji dostatan komercijalni interes za ulaganja,
* kapitalne pomoći Ministarstva kulture Gradskoj knjižnici 12.475 za nabavu knjižne građe,
* tekuće pomoći iz državnog proračuna u iznosu od 38.631 za fiskalnu održivost dječjih vrtića,
* tekuće pomoći Ministarstva kulture u iznosu od 45.645 za obnovu Crkve Navještenja, spomenika Bernarda Bernardi, spomenika u Hoberu te gradnju novog spomenika Hrvatskim braniteljima,
* tekuće pomoći Dječjem Vrtiću iz općine Lumbarda od 25.636 za sufinanciranje cijene vrtića djeci,
* tekuće pomoći iz proračuna Dubrovačko-neretvanske županije u iznosu od 10.909 i to: za Dane Petra Šegedina 660, operni tjedan 2.490, uređenje šumskih i poljskih puteva 5.000, te programe Gradske knjižnice, Gradskog muzeja i Centra za kulturu u iznosu od 2.759,
* tekuće pomoći iz državnog proračuna dječjem vrtiću za programe Vrtića, u iznosu od 5.302,
* tekuće pomoći Ministarstva kulture u iznosu 10.890 za programe Gradskog muzeja, Gradske knjižnice i Centra za kulturu,
* tekuće pomoći iz državnog proračuna za socijalno ugrožene u iznosu od 4.721.

 **Prihodi od imovine (skupina 64)** ove godine iznose **831.746 EUR** i veći su u odnosu na iste prihode iz prethodne godine za 7% ili 53.215 EUR. Prihod od koncesija iznosi 53.448 ili 35% manje (28.927) u odnosu na 2022.godinu. Smanjenje proizlazi iz manjih doznaka koncesija na pomorskom dobru koje dobivamo u rasporedu sredstava zajedničkih prihoda, u odnosu na prethodnu godinu. Prihodi od zakupa i iznajmljivanja imovine u ovom razdoblju iznose 637.094 i veći su u odnosu na prethodnu godinu za 5% (30.687). Povećanje je posljedica smanjenja krize uzrokovane epidemijom koronavirusa i utjecaja na turističku sezonu. Prihodi od naknada za korištenje nefinancijske imovine (prihodi od spomeničke rente i od parkirnih mjesta) iznose 52.780 i manji su od prethodne godine za 6% (ili 3.122). Ostali prihodi od nefinancijske imovine (naknada za nezakonito izgrađene zgrade, prihodi od Kule i Marko Polo centra) iznose 87.595 i veći su nego u prošlom razdoblju za iznos od 60.249 odnosno 220%. Značajno povećanje ovih prihoda na poziciji je prihoda od ulaznica Marko Polo centra. Prihodi od pozitivnih tečajnih razlika u ovom periodu iznose 319. O odnosu na prethodnu godinu, razlika proizlazi iz kredita HBOR-a za Projekte Grada koji je odobren uz valutnu klauzulu EUR a realiziran u kunama u više pojedinačnih isplata, pri čemu se koristio aktualni dnevni tečaj, te se na kraju 2022. godine napravilo usklađenje između HBOR-a i Grada.

U odnosu na plan, prihodi ove skupine manji su za 15%.

**Prihodi od upravnih i administrativnih pristojbi, pristojbi po posebnim propisima i naknada (skupina 65)** ostvareni su u iznosu od **859.993 EUR** i manji su u odnosu na prethodnu godinu za 7% ili 61.870 EUR.

Najveći pojedinačni prihod u ovoj skupini je komunalna naknada koja je naplaćena u iznosu od 478.490 ili 50.764 (12%) više nego prethodne godine. Komunalni doprinosostvaren jeu iznosu od 20.217 što je 83% manje nego prethodne godine (ili 99.507). Smanjenje prihoda rezultat je nedonošenja rješenja

o utvrđivanju komunalnog doprinosa obveznicima, obzirom na nalaz državne Revizije u vezi Odluke o komunalnom doprinosu, koju Odluku je trebalo izmijeniti. Turističke pristojbe uplaćene su u proračun u iznosu od 160.803 što je za 5% (ili 7.652) više nego 2022. Povećanje proizlazi iz ostvarenog većeg broja turističkih noćenja. Prihodi vodnog gospodarstva su 31.355 i veći su za 8% ili 2.449 nego prošle godine. Mjesni samodoprinos namijenjen sufinanciranju uređenja cesta i ostalog, u ovom razdoblju iznosi 15.539 i veći su za 12.524 nego u prethodnom razdoblju. Ostali nespomenuti prihodi u iznosu od 152.534 odnose se pretežno na prihode temeljem sufinanciranja roditelja za Dječji vrtić Korčula, prihod od lučke pristojbe, troškove postupka, razne refundacije, a u ovom razdoblju su manji za 18% ili 33.288 radi ukidanja prihoda naknade za razvoj od NPKLM vodovoda d.o.o.

Izvršenje ove skupine prihoda za 21% je manje u odnosu na plan.

 **Prihodi od prodaje proizvoda i roba te pruženih usluga i prihodi od donacija** **(skupina 66)** ostvareni su u iznosu od **147.300 EUR** i veći su od prošlogodišnjih za 24% ili 28.659 EUR, a izvršenje ove skupine prihoda manje je od plana za 9%.

Prihodi proračunskih korisnika u ovoj skupini su prihodi od prodaje proizvoda u iznosu od 2.095 i prihodi od pruženih usluga u iznosu od 117.002. Ovi prihodi veći su u odnosu na prošlu godinu za iznos 24.761 (26%). Tekuće donacije ostvarene su u iznosu od 11.758 dok su prošlogodišnje iznosile 10.036. Odnose se na donacije za kulturni program Grada 6.593, te 5.165 donacija odnose se na programe proračunskih korisnika: Gradsku knjižnicu, Gradski Muzej, Dječji vrtić i Centar za kulturu. Kapitalne donacije u ovom razdoblju iznose 16.445: od trgovačkog društva Molitio d.o.o. 7.750 za sufinanciranje projektne dokumentacije Vrbovica, Dream d.o.o. iznos od 2.266 za sufinanciranje izgradnje prometnice u Zagradcu i Vacation Korčula d.o.o. za sufinanciranje izgradnje vodovodne cijevi u GZ Lokva u iznosu od 6.429.

 **Kazne, upravne mjere i ostali prihodi (skupina 68)** ostvareni su u iznosu od **24.107 EUR** ili 14% (3.954 EUR) manje nego prethodne godine.

Prihodi od kazni na prometne i ostale prekršaje u nadležnosti MUP-a, su na razini prošlogodišnjih i iznose 22.729. Ostali prihodi su ostvareni u iznosu od 1.379 i se odnose na ostale prihode Gradske knjižnice i Dječjeg vrtića.

Izvršenje ove skupine manje je 18% od plana.

 **Prihodi od prodaje nefinancijske imovine (razred 7)** ostvareni su u iznosu od **4.847 EUR** odnosno 642.305 EUR manje nego 2022.godine.

Ovako veliko odstupanje odnosi se na prihode od prodaje dva građevinska zemljišta u mjestu Zavalatici, kojih u ovom razdoblju nije bilo. Sredstva od prodanih gradskih stanova primljena od OTP banke d.d. u obročnom plaćanju kupaca, iznose 1.252, dok su u prethodnoj godini iznosila 3.979. Prihodi od prodaje zemljišta u ovom razdoblju iznose 3.595.

Izvršenje ovog prihoda manje je za 31% od plana.

 **Primici od financijske imovine i zaduživanja (razred 8)** u ovom razdoblju nisu izvršeni obzirom da zaduženje Grada nije ni planirano**.**

U 2022. primici od zaduživanja iznosili su 873.506 EUR kad je započeto korištenje odobrenog kredita HBOR-a za Modernizaciju javne rasvjete na području Grada, te završetak korištenja kredita HBOR-a namijenjenog predfinanciranju kapitalnih projekata sufinanciranih sredstvima iz EU fondova i to: Šetalište Tina Ujevića, obnova kuće Marka Pola, Revitalizacija obrambenih utvrda Grada Korčule i obnova Gradskog Muzeja

Izvršenje primitaka u skladu je s planom.

 ***O rashodima i izdacima***

 **Rashodi i izdaci (razredi 3, 4 i 5)** ostvareni su u iznosu od **5.643.136 EUR** što je za 1.049.842 EUR (16%) manje nego prethodne godine, a 4% manje od predviđenih planom.

 **Rashodi poslovanja** **(razred 3)** izvršeni su u iznosu od **4.783.167 EUR** ili 17% (702.219 EUR) više nego prethodne godine i 4% manje od planiranih.

**Rashodi za zaposlene (skupina 31)** iznose **1.519.310 EUR** i veći su za 17% (ili 215.891 EUR) u odnosu na 2022. godinu. Povećanje rashoda rezultat je povećanja osnovice za obračun plaća od 15% svim službenicima i namještenicima Gradske uprave i Ustanova, koja je započela s isplatom plaće za lipanj predmetne godine. Povećani su i koeficijenti za obračun plaća pojedinim djelatnicima. Broj djelatnika u ovoj je godini povećan za 9 i to u Ustanovama proračunskih korisnika. Izvršenje je za 1% veće od plana.

 **Materijalni rashodi (skupina 32)** iznose **2.035.981 EUR** što je 12% (ili 211.300 EUR) više nego prethodne godine.

Najveće povećanje skupine evidentno je u podskupini rashoda za usluge, koji su veći za 139.205 i to u najvećem dijelu u rashodima za intelektualne i osobne usluge te zakupnine i najamnine, usluge tekućeg i investicijskog održavanja, komunalne te ostale usluge.

Povećanje rashoda od 20.467 odnosi se na usluge tekućeg i/ili investicijskog održavanja poslovnih prostora, sportskih i dječjih igrališta, opreme, javnih površina, plaža, javne rasvjete, škola i vrtića, ulica, trgova, nerazvrstanih cesta, kanalizacije. Intelektualne i osobne usluge veće su za 57.713, zakupnine i najamnine za 17.154 pretežito radi održavanja većeg broja koncerata. Ostale usluge veće su za 42.316 u rashodima usluga čišćenja i pranja te grafičkih i tiskarskih usluga.

U podskupini ostalih nespomenutih rashoda poslovanja povećanje iznosi 39.663,67 pretežito radi rashoda za izbore mjesne samouprave, reprezentacije te rashoda za sudske pristojbe. Rashodi podskupine za materijal i energiju veći su za 18.848,47.

 **Financijski rashodi (skupina 34)** iznose **45.001 EUR** i za 12% (ili 6.134 EUR) su manji nego prethodne godine. Odnose se na 20.291 kamata po dugoročnom kreditu HBOR-a za Projekte Grada i Modernizaciju javne rasvjete na području Grada, 11.686 kamata na dozvoljeno prekoračenje kod poslovne OTP Banke d.d., bankovne usluge i usluge platnog prometa 10.464, negativne tečajne razlike po deviznom računu 80, zatezne kamate 18 i ostale nespomenute financijske rashode (članarina udruzi Gradova, HRT pristojba i ostali nespomenuti rashodi) 2.462.

Izvršenje ove skupine rashoda 5% je veće od plana.

 **Subvencije (skupina 35)** u ovom razdoblju iznose **107.692 EUR** ili 99.262 EUR više nego u 2022. Ovako veliko povećanje odnosi se na subvencije trgovačkom društvu KORA d.o.o. u iznosu od 102.712 koje je u prethodnom razdoblju bilo evidentirano na podskupini donacija. Subvencije obrtnicima i poduzetnicima iz Programa razvoja poduzetništva u ovom su razdoblju manje za 3.450 te iznose 4.980.

Izvršenje je veće za 11% od planiranog.

 **Pomoći dane u inozemstvo i unutar općeg proračuna (skupina 36)** iznose **104.733 EUR** i za 16% (ili 14.216 EUR) su veće nego 2022.godine. Odnose se na dane tekuće pomoći Grada proračunskim korisnicima drugih proračuna i to: Zavodu za hitnu medicinu 75.413, Domu zdravlja Korčula 14.600, Srednjoj školi Petra Šegedina 800, Osnovnoj glazbenoj školi i školi Petra Kanavelića 13.920. Povećanje rashoda na ovom odjeljku tekućih pomoći proračunskim korisnicima drugih proračuna, rezultira većim izdvajanjem pomoći Domu zdravlja i Zavodu za hitnu medicinu, sufinanciranje i dodatni medicinski timovi. Izvršenje rashoda pomoći je 3% manje od planiranih.

 **Naknade građanima i kućanstvima (skupina 37)** su veće za 7% (11.346 EUR) nego prošlogodišnje i iznose **171.217 EUR**. Povećanje se pretežito odnosi na rashode uvođenja besplatnih prijevoznih linija za građane i većeg izdvajanja za socijalne kategorije. Izvršenje ove skupine rashoda je 11% manje od plana.

**Ostali rashodi (skupina 38)** u iznosu od **799.233 EUR** veći su od prethodne godine za 24% a (ili 156.337 EUR), a odnose se na tekuće donacije Grada raznim udrugama, zajednicama, organizacijama, političkim strankama, školama i dječjim vrtićima i ostalima (podskupina 381) u iznosu od 665.477, kapitalne donacije podskupine 382 i to DVD-u Korčula za nabavku autocisterne u iznosu od 39.817, te kapitalne pomoći podskupine 386, KTD-u Hober d.o.o. u iznosu od 93.939 za sanaciju ispusta Dominče i Puntin. Izvršenje ove skupine rashoda je 8% manje od plana.

 **Rashodi za nabavu nefinancijske imovine (razred 4)** ostvareni su u iznosu od **691.791 EUR** i za 61% (1.061.783 EUR) su manji nego prethodne godine. Izvršenje rashoda za 1% je veće od plana. Rashodi na nabavu neproizvedene dugotrajne imovine (skupina 41) iznose 58.263, rashodi za nabavu proizvedene dugotrajne imovine (skupina 42) iznose 356.402, te rashodi za dodatna ulaganja na nefinancijskoj imovini (skupina 45) izvršeni su u iznosu od 277.126. Izvršeni rashodi ovog razreda odnose se na:

* kupnju građevinskog zemljišta iznad Pastoralnog centra, Sv.Antun i Zagradac u iznosu 58.263,
* uređenje kino-sale Doma kulture Korčula u iznosu od 13.160,
* projektnu dokumentaciju Projekta SRCe Škoja u iznosu od 26.962,
* izrada vodovodne mreže i ceste GZ Lokva u iznosu 15.240,
* obnovu kule Marka Pola u iznosu od 89.857,
* obnovu Južnog zida u iznosu od 4.861,
* širenje i održavanje mreže javne rasvjete u iznosu od 26.805,
* uredsku, računalnu opremu i namještaj, te raznu opremu 42.138,
* opremu na javnim površinama (klupe, Adventski šator, kamere Heliodrom, svlačionice na plaži) 28.875,
* knjige u Knjižnici i muzejski izlošci 21.856,
* ulaganja u računalne programe 8.830,
* raznu dokumentaciju za projekte Grada, energetsku obnovu i prostorne planove Grada 77.816,
* uređenje Marmontova puta 170.658,
* sanacija rive i parkirališta u Račišću 83.598,
* projektna dokumentacija za rekonstrukciju škole u Račišću i Čari 12.730,
* navodnjavanje šetalište Tina Ujevića 7.023 te
* projektna dokumentacija za nogostup sv Antun u iznosu od 3.119.

***Rashodi ustanova, korisnika Proračuna su ostvareni kako slijedi:***

|  |  |  |
| --- | --- | --- |
| **KORISNIK PRORAČUNA** | **PLAN** | **OSTVARENJE** |
| *Gradski muzej Korčula* | 180.340,31 | 184.611,93 |
| *Gradska knjižnica Ivan Vidali* | 169.788,26 | 163.838,93 |
| *Dječji vrtić Korčula* | 757.449,21 | 761.161,15 |
| *Centar za kulturu Korčula* | 202.465,00 | 210.814,73 |
| *Ustanova Športski objekti Korčula* | 439.477,00 | 442.726,37 |
| **UKUPNO** | **1.749.519,78** | **1.763.153,11** |

 **Izdaci za financijsku imovinu i otplate zajmova (razred 5)** iznose **168.178 EUR** i manji su u odnosu na prethodnu godinu za iznos 690.278 EUR (80%).

Otplata glavnice dugoročnog kredita HBOR-a za Projekte Grada, u ovom je razdoblju znatno manja radi refundiranih sredstava EU, po Zahtjevima za nadoknadom sredstava u prethodnoj godini. U ovom razdoblju započela je otplata dugoročnog kredita HBOR-a za Projekte Grada i za Modernizaciju javne rasvjete. Iznos otplate glavnice za oba kredita iznosi 129.614. U prethodnom razdoblju veća je i otplata beskamatnog zajma Ministarstva financija, realiziranog sukladno Naputku o načinu isplate beskamatnog zajma JLP(R)S, HZMO i HZZO, koja u ovom razdoblju iznosi 64.

Izdaci za dane zajmove iznose 38.500 i odnose se na zajam trgovačkom društvu KORA d.o.o.

Izvršenje ovih izdataka za 1% je manje od plana.

***Preneseni višak / manjak korisnika Proračuna iz 2022. godine***

|  |  |
| --- | --- |
| ***KORISNIK PRORAČUNA*** | ***PRENESENI VIŠAK / MANJAK IZ 2022.*** |
| Grad | -367.415,08 |
| Gradski muzej Korčula | 1.286,93 |
| Gradska knjižnica Ivan Vidali | 261,60 |
| Dječji vrtić Korčula | -6.984,26 |
| Centar za kulturu Korčula | -6.139,91 |
| Ustanova Športski objekti Korčula | 86.845,90 |
| ***UKUPNO*** | ***-292.144,82*** |

Ukupni tekući prihodi i primici Gradskog proračuna u 2023. godini iznose 5.438.107,35 EUR, dok ukupni tekući rashodi i izdaci iznose 5.643.136,41. Prihodi i primici manji su od rashoda i izdataka za iznos 205.029,06 EUR, a s prenesenim manjkom sredstava iz 2022. godine u iznosu od 292.144,82 EUR, u kojem su sadržani viškovi i manjkovi Proračunskih korisnika, ostvaren je ukupni manjak prihoda u iznosu od **497.173,88 EUR**..

***Izvještaj o zaduživanju i danim jamstvima u 2023.***

U ovom se razdoblju Grad nije dodatno zaduživao kako je i planirano, te primitaka od financijske imovine i zaduživanja nije bilo.

Započela je otplata dugoročnog kredita HBOR-a za Projekte Grada i za Modernizaciju javne rasvjete. Iznos otplate za oba kredita u ovoj godini iznosi 129.614,53 EUR, dok je stanje neotplaćenih glavnica 1.777.825,90 EUR. Kamate na kredite u iznosu od 20.290,99 EUR plaćene su prema njihovom dospijeću.

Izdaci za dane zajmove iznose 38.500 i odnose se na zajam trgovačkom društvu KORA d.o.o.

**Primljeni zajmovi i otplate**

|  |  |  |  |  |  |
| --- | --- | --- | --- | --- | --- |
| R.br. | Naziv pravne osobe | stanje zajma 1.1. | otplate | primljeni zajmovi | stanje 31.12. |
| 1 | HBOR (za Projekte) | 1.164.189,88 | 97.015,86 | 0,00 | 1.067.174,02 |
| 2 | HBOR (za Modernizaciju JR) | 743.250,55 | 32.598,67 | 0,00 | 710.651,88 |
|   | Ukupno | 1.907.440,43 | 129.614,53 | 0,00 | 1.777.825,90 |

|  |  |  |  |  |  |
| --- | --- | --- | --- | --- | --- |
| R.br. | Naziv pravne osobe | stanje 1.1. | dospjele kamate | plaćene kamate | stanje 31.12. |
| 1 | HBOR (za Projekte) | 0,00 | 19.535,69 | 19.535,69 | 0,00 |
| 2 | HBOR (za Modernizaciju JR) | 0,00 | 755,30 | 755,30 | 0,00 |
|   | Ukupno | 0,00 | 20.290,99 | 20.290,99 | 0,00 |

***Izvještaj o korištenju proračunske zalihe***

 U 2023. godini planirana je proračunska zaliha od **4.150 EUR** za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine. Ukupno je raspoređeno 150 EUR za program koji je prikazan u tablici koja slijedi. U tablici se navodi opis aktivnosti, korisnik sredstava, iznos odobrenih sredstava, datum isplate, te klasifikacijska oznaka dokumenta kojim se odobrava pojedina isplata.

**Izvještaj o korištenju proračunske zalihe (A210108)**

|  |  |  |  |  |  |
| --- | --- | --- | --- | --- | --- |
| ***Rbr.*** | ***Opis / Projekt*** | ***Korisnik***  | ***Iznos***  | ***Isplaćeno dana*** | ***Odluka - Klasa*** |
| 1 | Donacija za obnovu crkve  | Župa Sv.Petra i Pavla Gvozd | 150,00 | 08.08.2023. | 402-04/23-01/00037 |
|   | ***UKUPNO:*** |   | **150,00** |   |   |

***Stanje nenaplaćenih potraživanja***

Na dan 31.12.2023. godine ukupan iznos nenaplaćenih potraživanja Proračuna iznosi **1.522.348,67 EUR** od čega se 530.116,71 EUR odnosi na potraživanja za komunalnu i vodnu naknadu, 360.763,67 EUR na novčane kazne, 173.972,10 EUR na boravišnu pristojbu, 109.458,92 EUR poreza na kuće za odmor, 91.222,42 EUR poreza na promet nekretnina, 78.874,69 EUR komunalnog doprinosa, 57.647,92 EUR naknade za zakup poslovnih prostora, 22.806,11 EUR spomeničke rente, 22.735,68 EUR naknade za javnu površinu, 18.497,00 EUR poreza na potrošnju, 12.209,29 EUR od prodaje stanova, 3.953,54 EUR stanarine, te ostale gradske naknade.

***Stanje nepodmirenih dospjelih obveza***

Nepodmirene dospjele obveze Proračuna na dan 31.12.2023. godine iznose **43.234,22 EUR**. Obveze se odnose na obveze za rashode poslovanja 39.355,22 EUR i obveze za nabavu nefinancijske imovine 3.879 EUR. Obveze se pretežito odnose na račune dobavljača proknjižene krajem 2023. godine, a plaćene početkom slijedeće godine.

***Stanje potencijalnih obveza po osnovi sudskih postupaka***

Stanje potencijalnih obaveza po osnovi sudskih postupaka na dan 31.12.2023. godine iznosi **2.129.328 EUR** (bez kamata i troškova postupka) i odnosi se pretežito (2.108.205 EUR) na naknadu za oduzete nekretnine označene kao čest.zem. 655/17, 655/147 i 655/148 k.o.Korčula (kamp Kalac), kao i na utvrđivanje prava vlasništva određenih tužitelja fizičkih osoba (21.123 EUR).